<classify> JANETH MUSHI-ARUSHA NAIBU Waziri wa Elimu, Sayansi na Teknolojia ,William Ole Nasha,amewataka vijana wanaohitimu vyuo mbalimbali vya ufundi hapa nchini kuwawabunifu na kuanzisha ajira binafsi na kusaidia jamii kupitia taaluma zao. Ole Nasha aliyasema hayo jana jijini hapa, alipokuwa akizungumzakatika mahafali ya 11 ya Chuo cha Ufundi Arusha ATC ambapo wahitimu436 walitunukiwa Astashahada , Stashahada, Shahada ya Juu na Shahadakatika fani mbalimbali za ufundi. Alisema vijana wanaohitimu vyuo mbalimbali vya ufundi wanatakiwakujikita kuanzisha ajira mpya badala ya kusubiri ajira chache zilizopo hivisasa na kuwa wana uwezo wa kutumia taaluma zao kusaidia jamii kwa kuajiriwengine. Ni muhimu kuwa wathubutu na kuanzisha ajira zenu wenyewena miradi midogo midogo kwani zitakua, badala ya kukaa majumbani na kusubiriajira. Mafanikio katika maisha hayatategemea tu elimu mliyopatahapa bali yatachangiwa zaidi na nidhamu pamoja na uthubutu wa kujaribu, natambuaziko changamoto nyingi katika kujiajiri lakini ukiwa na nia na kuthubutuunaweza kwani fursa zipo nyingi katika ufundi, alisema. Alisema Serikali imeanza utekelezaji wa mradi mkubwa wa Elimu yaUfundi Afrika Mashariki ambao unalenga kuvijengea uwezo vyuo vya ufundi iliviweze kuzalisha wahitimu wenye ujuzi utakaowawezesha kujiajiri au kuajiriwa. Balozi wa Norway nchini Tanzania, Elisabeth Jacobsen, alisemaNorway itaendelea kushirikiana na Tanzania katika kuboresha elimu ya ufundiambayo ni kichocheo kikubwa cha maendeleo katika kufikia uchumi wa kati waviwanda ifikapo 2025. Naye Kaimu Mkuu wa ATC, Dk Masudi Senzia alisema kuwa chuo hichokimeongeza udahili wa wanafunzi wa kike katika masomo yake kutokana na idadindogo ya vijana wa kike wanaojiunga na elimu ya ufundi. Kaimu huyo aliiomba serikali kwa kushirikiana na wadau wenginewa maendeleo iwezeshe ujenzi wa mabweni kwa ajili ya wanafunzi wa kike ambaoasilimia kubwa wanaishi nje ya chuo. Kaimu Mwenyekiti wa Bodi ya Chuo cha Ufundi Arusha ATC, ChachaWambura, alipongeza juhudi zinazofanywa na serikali katikakuboresha elimu ya ufundi na kujenga miundombinu rafiki na vifaa vya kisasa vyakujifunzia suala linalochangia wahitimu kubobea katika fani zao.  <topic>: KITAIFA 